Վուլվերհեմփտոն Ուոնդերերս

Վուլվերհեմփտոն Ուոնդերերս (լրիվ անվանումը՝ «Վուլվերհեմփտոն Ուոնդերերս» ֆուտբոլային ակումբ, , wʊlvərˈhæmptən 'wɔndərəz 'futbɔ:l klʌb), պրոֆեսիոնալ ֆուտբոլային ակումբ Անգլիայի Արևմտյան Միդլենդ կոմսության Վուլվերհեմփտոն քաղաքից։ Հիմնադրվել է 1877 թվականին, «Սենթ Լաք՛ս» () անվանումով (հիմնադիրները եղել են այդ անունը կրող դրպոցի սաներ): Կոչվում է նաև «Վուլվզ» («Գայլեր»)։ 1889 թվականից ի վեր՝ թիմի, այսպես կոչված՝ «տնային» մրցասպարեզը «Մոլինյու» մարզադաշտն է, որն ունի 32 հազարից ավելի նստատեղ։

«Վուլվերհեմփտոն»ի մասնակցությամբ է 1888 թվականին հիմնադրվել Անգլիայի ֆուտբոլային լիգան։ Ակումբը երեք անգամ նվաճել է Անգլիայի չեմպիոնի տիտղոսը (1953/54, 1957/58, 1958/59), չորս անգամ՝ Անգլիայի գավաթը (1892/93, 1907/08, 1948/49, 1959/60), երկու անգամ՝ ֆուտբոլային լիգայի գավաթը (1973/74, 1979/80): Առնվազն 60 մրցաշրջան հանդես է եկել և ներկայումս էլ հանդես է գալիս Անգլիայի ֆուտբոլային լիգաների բարձրագույն դիվիզիոնում՝ Պրեմիեր լիգայում։ Բազմիցս իրավունք է նվաճել մասնակցելու եվրոպական ակումբային գավաթների խաղարկություններին, գավաթակիրների գավաթի խաղարկությունում 1960-1961 մրցաշրջանում հասել մինչև կիսաեզրափակիչ, ՈՒԵՖԱ-ի գավաթի խաղարկությունում՝ եզրափակիչ (1970 թ.):

Թիմի սկզբունքային մրցակիցը համարվում է «Վեսթ Բրոմվիչ Ալբիոն»-ը, որի հետ անցկացվող մրցախաղերը կրում են «Սև երկրի դերբի» անվանումը։

 Ծանոթագրություններ 

 Արտաքին հղումներ 

 Premier League team profile
 UEFA team profile
 Molineux News

Վուլվերհամպտոն Ուոնդերերս
Կատեգորիա:Անգլիայի Պրեմիեր լիգայի ակումբներ
Կատեգորիա:Ֆուտբոլի Անգլիայի գավաթակիրներ